  Майя Бывальцева Выль дышетскон арлы Удмуртиын вить выль нылпи садъёсты усьтозы. Со сярысь элькунлэн тӧроез Александр Бречалов мерлыко вотэсъёсаз ивортӥз. Корка пыронъёс Камбаркаын, Шарканын, Сарапул ёросысь Сигаево черкогуртын, Дэри ёросысь Изгуртын но Шудӟа гуртын ортчозы Камбаркаын 1-тӥ куарусёнэ «Лесовичок» нимам 6 номеро нылпи сад ужаны кутскоз. Выль юртэ куинь аресозь нылъёсты но пиосты кутозы. Сигаевоын выль нылпи садэз выль микрорайонын пуктӥзы, со черкогуртысь начальной школалэн ёзэз луэ. Ӵектослэн дуныз 92 миллион манет котыр, со пӧлысь 51 миллион 500 сюрс манетэз – федерал коньдэтысь, 41 миллион 500 сюрс манетэз – элькунысь. Нылпи садын крезьгурен но спортэн вырыны, шудыны висъетъёс, мисьтаськон но сиён пӧран интыоссы, поръяны интызы вань. Шарканын 80 интылы нылпи садэз кылем арын пуктыны кутскизы. Та дырлы пуш ужъёсты быдэстӥзы, котырзэ умоятӥзы ни. Дэри ёросын 2018-2019 аръёсы типовой проектъя 80 интыем куать нылпи садъёс пуктӥзы но Шудӟаын школалэсь азьвыл дышетонъя 50 интылы одӥг огазеяськонэз басьтӥзы. Вуоно толэзе ини Изгуртысь но Шудӟаысь «Тихие зори» микрорайонысь нылпи садъёс ӧсъёссэ усьтозы. Шуркынмонэ покчиосты Хохряки гуртысь нылпи садын кутыны кутскозы Александр Бречалов, Удмуртилэн тӧроез2020-тӥ ар пумозь Сарапулын но Ижкарын 220 интылы кык нылпи садъёсты пуктон ужъёсты йылпумъялозы. Со сяна, Воткаын, Алнашын, Вавожын но Шаркан ёросысь Мишкин гуртын 80 интылы чаклам нылпи садъёсты уже кутозы. Тодэ вайытом, 2020-2021 аръёсы Удмуртиын 21 нылпи сад пуктозы. Тегъёс: Дышетон Ижкар нылпиос Удмуртия дӥськут АлександрБречалов 100ар  